Пробация за укриване на данъци | Регионална телевизия Добрич - телевизията на Добруджа
Наказание “пробация“ наложи Добричкият окръжен съд на 51-годишен мъж за укриване на данъци. Присъдата беше постановена, след като магистратите одобриха постигнатото между подсъдимия и прокуратурата споразумение.
51-годишният добричлия се признава за виновен, че в периода от 14 февруари до 13 май 2013 година, в съучастие с друг извършител, е избегнал установяването и плащането на данъчни задължения в особено големи размери – 17 027 лева. За целта той използвал документи 8 фалшиви фактури, потвърдил измамата в декларации по Закона за ДДС и приспаднал неследващ се данъчен кредит за фирма от Добрич. Неплатените данъчни задължения вече са възстановени в пълния им размер заедно с лихвите. Магистратите наложиха на подсъдимия три пробационни мерки – задължителна регистрация по настоящ адрес за срок от 6 месеца; задължителни периодични срещи с пробационен служител за същия срок; глоба в размер на 200 лева, както и 100 часа безвъзмезден труд в полза на обществото за срок от една година. Наказанието е окончателно и влиза в сила веднага.
51-годишен, Добрич, Добрич ТВ, Добруджа, НАП, новини, пробация, съд, телевизия, укриване на данъци